वायरल वीडियो पर खड़गे से बोले राहुल गांधी
Congress leader Rahul Gandhi helped Mallikarjun Kharge outside Parliament कांग्रेस नेता राहुल गांधी ने शुक्रवार को संसद से बाहर आते वक्त मल्लिकार्जुन खड़गे से कहा कि अगर मैं आपको छू लूंगा तो ये लोग कहेंगे कि मैं अपनी नाक आप पर पोंछ रहा हूं
कांग्रेस नेता राहुल गांधी ने शुक्रवार को संसद से बाहर आते वक्त मल्लिकार्जुन खड़गे से कहा कि अगर मैं आपको छू लूंगा तो लोग कहेंगे कि मैं अपनी नाक आप पर पोंछ रहा हूं। आपने देखा है वो, जिसमें मैं आपकी मदद कर रहा था तो लोग कह रहे थे कि मैं अपनी नाक आप पर पोंछ रहा हूं।
राहुल गांधी यह बात खड़गे से कह रहे हैं। इसका वीडियो शुक्रवार को सामने आया। इसमें राहुल गांधी, कांग्रेस अध्यक्ष मल्लिकार्जुन खड़गे और सोनिया गांधी संसद से बाहर आते दिख रहे हैं। पहले सोनिया गांधी बाहर आईं। इसके बाद राहुल खड़गे का हाथ पकड़कर सीढ़ियों से उतरने में उनकी मदद करते नजर आ रहे हैं। इसी दौरान राहुल ने खड़गे से यह बात कही।
कुछ दिन पहले वायरल हुए वीडियो की बात कर रहे थे राहुल
दरअसल, कुछ दिन पहले ही राहुल का एक वीडियो काफी वायरल हो रहा था। इसमें देखा गया था कि राहुल गांधी जब मल्लिकार्जुन खड़गे के साथ संसद की तरफ जा रहे थे, तब उन्होंने अपना हाथ पहले नाक पर रखा और फिर खड़गे के कंधे पर रख दिया।
कुछ सोशल मीडिया यूजर ने इस वीडियो को शेयर करते हुए कहा था कि राहुल ने अपना हाथ नाक से हटाने के बाद मल्लिकार्जुन खड़गे पर रखा। वे अपनी नाक पोंछ रहे थे। इसे लेकर राहुल को बहुत ट्रोल किया गया था। कुछ यूजर्स ने यह भी कहा था कि राहुल कांग्रेस के बाकी नेताओं को टिश्यू पेपर समझते हैं।
ये खबरें भी पढ़ सकते हैं...
राहुल गांधी की संसद सदस्यता खत्म
कांग्रेस नेता राहुल गांधी की संसद सदस्यता शुक्रवार को रद्द कर दी गई है। वह केरल के वायनाड से लोकसभा सदस्य थे। लोकसभा सचिवालय ने पत्र जारी कर इस बात की जानकारी दी है। मानहानि केस में सूरत की कोर्ट ने गुरुवार को उन्हें 2 साल की सजा सुनाई थी। राहुल गांधी ने 2019 में कर्नाटक की सभा में मोदी सरनेम को लेकर बयान दिया था। उन्होंने कहा था- सभी चोरों का सरनेम मोदी क्यों होता है। पूरी खबर यहां पढ़ें...
भास्कर एक्सप्लेनर- राहुल गांधी को 2 साल की जेल, अब आगे क्या
दोषी पाए जाने के बाद ‘रिप्रेजेंटेशन ऑफ द पीपुल्स एक्ट 1951’ की धारा 8 के तहत राहुल गांधी की संसद सदस्यता खत्म हो जाएगी? राहुल गांधी के पास अब क्या रास्ते बचे हैं? पहले किन नेताओं के साथ ऐसा हो चुका है? पूरी खबर यहां पढ़ें...
राहुल गांधी ने कैंब्रिज में चीन की तारीफ थी
कांग्रेस नेता राहुल गांधी ने ब्रिटेन की कैंब्रिज यूनिवर्सिटी में चीन की तारीफ की थी। उन्होंने कहा था कि चीन का इंफ्रास्ट्रक्चर देखिए, वहां रेलवे हो, एयरपोर्ट हो, सबकुछ नेचर से जुड़े हैं। चीन प्रकृति से मजबूती से जुड़ा हुआ है। वहीं, अगर हम अमेरिका की बात करें तो वह खुद को नेचर से भी बड़ा मानता है। यह बताने के लिए काफी है कि चीन को शांति पसंद है। वहां सरकार एक कॉर्पोरेशन की तरह काम करती है। पूरी खबर यहां पढ़ें...